LHK วิ่งฉิว! นิวไฮในรอบกว่า 3 ปี หลังโชว์กำไร Q3/60 โต 112%
LHK วิ่งฉิวเกิน 7% นิวไฮในรอบกว่า 3 ปี หลังโชว์กำไร Q3/60 โต 112% ล่าสุด ณ เวลา 11.10 น. อยู่ที่ 4.04บาท บวก 0.28 บาท หรือ 7.45% สูงสุด 4.16บาท ต่ำสุด 4.00 บาท ด้วยมูลค่าซื้อขาย 43.28 ล้านบาท
10 ก.พ. 2560

ผู้สื่อข่าวรายงานว่า ราคาหุ้นบริษัท โลหะกิจ เม็ททอล จำกัด (มหาชน) หรือ LHK ล่าสุด ณ เวลา 11.10 น. อยู่ที่ 4.04 บาท บวก 0.28 บาท หรือ 7.45% สูงสุด 4.16 บาท ต่ำสุด 4.00 บาท ด้วยมูลค่าซื้อขาย 43.28 ล้านบาท ขณะที่ดัชนีตลาดหุ้นไทยโดยรวมบวก 0.18%

โดยราคาหุ้น LHK ปรับตัวเพิ่มขึนหลังจากบริษัทประกาศผลประกอบการประจำไตรมาส 3/60 มีกำไรเพิ่มขึ้น 112% มาที่ 42.84 ล้านบาท จากปีก่อนมีกำไร 20.20 ล้านบาท ส่วน 9 เดือนแรกมีกำไร 120.61 ล้านบาท เพิ่มขึ้น 77% จากปีก่อนมีกำไร 68.28 ล้านบาท ขณะเดียวกันราคายังปรับตัวขึ้นสูงสุดในรอบกว่า 3 ปี นับตั้งแต่ราคาหุ้นอยู่ที่ 4.04 บาท เมื่อวันที่ 30 ก.ค.56